Diari Oficial de la Generalitat Valenciana


Sumari del DOGV 7173, del 16-12-2013 (2013/11100)

Informació pública de la modificació puntual número 26 del pla general.
-----------------------------------------------------------------------

### Dades del document

Número de DOGV
:   7173

Data del DOGV
:   16-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11113


Data del document
:   02-12-2013

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de la modificació puntual número 26 del pla general. [2013/11765]  
En compliment del que disposen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, es publica l'acord adoptat pel Ple de l'Ajuntament, en la sessió realitzada el dia 28 de novembre de 2013, en relació amb la modificació puntual número 26 del Pla General de Petrer que, textualment, en la part dispositiva diu:  
«Primer. Sotmetre a informació pública la modificació puntual número 26 del Pla General de Petrer, redactada pels servicis tècnics municipals, relativa a la regulació de la ?situació d'usos c- en la implantació de determinats usos industrials i terciaris en les zones d'ordenació urbanística de barris, industrial adossada i industrial polígons, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, perquè els interessats hi puguen presentar les al·legacions i els suggeriments que estimen oportuns.  
La documentació es podrà consultar en les dependències municipals en horari d'oficina, o en la pàgina web de l'Ajuntament .  
Segon. Suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals, parcel·lació de terrenys, tala d'arbres, edificació i demolició en aquelles àrees del territori objecte del projecte de planejament que s'exposa al públic, les noves determinacions del qual suposen modificació del règim urbanístic vigent, sense que siga necessari assenyalar expressament les dites àrees.  
  
No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament».  
Cosa que es publica perquè se'n prenga coneixement i als efectes oportuns, i es fa saber que contra l'apartat primer, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, el present acte és de mer tràmit i no és possible la interposició de recurs contra este, sense perjuí que se'n mostre l'oposició per a la seua consideració en la resolució que pose fi al procediment, formulant les al·legacions i presentant els documents i justificacions que estimen pertinents.  
Contra l'apartat segon es pot interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l'acord, en el termini d'un mes a partir de l'endemà del dia que se li notifique; es considerarà prorrogable al següent dia hàbil, el termini marcat, quan l'últim dia recaiga en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al que se li notifique, i en el supòsit d'haver interposat amb anterioritat el de reposició, comptats a partir de la notificació de la resolució expressa o de la desestimació presumpta; este s'entendrà desestimat a falta de resolució i notificació expressa en el termini d'un mes des de la seua interposició. Sense que per a la interposició d'este recurs jurisdiccional córrega termini el mes d'agost.   
Tot això, sense perjuí que pugueu utilitzar altres mitjans d'impugnació, si ho estimeu convenient, i sense perjuí del que disposa respecte a la competència territorial dels jutjats i tribunals d'este orde l'article 14 de la Llei 29/1998, de 13 de juliol.  
  
Petrer, 2 de desembre de 2013.- L'alcalde: Pascual Díaz Amat.